যাদবপুরের মৃত ছাত্রীর বাবা মা লালবাজারে

কলকাতা: যাদবপুরে মৃত ছাত্রীর বাবা মা গেলেন লালবাজারে। পুলিশ কমিশনার মনোজ ভার্মা সঙ্গে দেখা করতে লালবাজারে মৃত ছাত্রীর বাবা মা। নগরপালের সঙ্গে দেখা করে অভিযোগ জানাতে পারেন, সূত্র মারফত এমনই খবর মিলেছে।

যাদবপুরের তৃতীয় বর্ষের ছাত্রী অনামিকা মণ্ডল নিমতার বাসিন্দা। বৃহস্পতিবার রাতে বিশ্ববিদ্যালয়ের পার্কি লটে আয়োজিত ড্রামা ক্লাবের একটি অনুষ্ঠানেই যোগ দিয়েছিলেন তিনি। কিন্তু সেই অনুষ্ঠানের মাঝেই হঠাৎ করে ৪ নং গেট লাগোয়া ঝিলের পাশে থাকা শৌচালয়ে যান তিনি। তারপর আর ফেরেন না। ক্ষণিক পরে তাঁরই দেহ ওই ঝিলে ভাসতে দেখেন পড়ুয়ারা। তড়িঘড়ি স্থানীয় একটি বেসরকারি হাসপাতালে নিয়ে গেলে অনামিকাকে মৃত ঘোষণা করেন চিকিৎসকরা।

আরও পড়ুন: আরজিকরের চিকিৎসক পড়ুয়া খুনের ঘটনায় মালদা থেকে গ্রেফতার অভিযুক্ত চিকিৎসক

শুক্রবার অনামিকার ময়নাতদন্তের রিপোর্টে প্রকাশ্যে এসেছে। তাতে বলা হয়েছে, জলে ডুবেই মৃত্যু হয়েছে ওই পড়ুয়ার। তারপরেও কীভাবে খুনের অভিযোগ করলেন বাবা অর্ণব মণ্ডল? তবে এর মাঝেই এবার খুনের অভিযোগ তুলেছেন মৃত ছাত্রীর বাবা মা। এবার লালবাজারের দ্বারস্থ হলেন তাঁরা। সূত্র মারফত খবর, এদিন নগরপালের সঙ্গেও দেখা করতে পারেন।